ddrg/super_eurlex huggingface dataset:
A Bizottság határozata

(1997. szeptember 16.)

Kínából származó egyes halászati termékekkel kapcsolatos bizonyos védőintézkedésekről és a 97/368/EK határozat módosításáról

(EGT vonatkozású szöveg)

(97/620/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/43/EK irányelvvel [1] módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre [2], és különösen annak 19. cikkére,

mivel egy kínai feldolgozó létesítményből származó főtt langusztarák farokhúsának behozatala során Vibrio cholerae jelenlétét mutatták ki;

mivel a Vibrio cholerae jelenléte az élelmiszerben az élelmiszer feldolgozása előtti és/vagy utáni helytelen higiéniai gyakorlatra vezethető vissza és lehetséges veszélyt jelent az emberi egészségre;

mivel ezért az érintett kínai létesítményből származó termékek behozatala a továbbiakban tilos;

mivel a Kínában lefolytatott közösségi vizsgálatok és a közösségi állat-egészségügyi határállomásokon végzett szúrópróbák azt mutatták, hogy a halászati termékek előállítása és feldolgozása lehetséges egészségügyi kockázatot rejt magában;

mivel a 97/587/EK bizottsági határozattal [3] módosított, egyes Kínából származó halászati termékekre vonatkozó bizonyos védőintézkedésekről szóló 97/368/EK bizottsági határozat [4] előírja a Kínából származó friss halászati termékek behozatalának tilalmát, valamint hogy a Kínából származó fagyasztott vagy feldolgozott halászati termékeket rendszeresen mikrobiológiai vizsgálatnak kell alávetni;

mivel a 97/368/EK határozatot 1997. szeptember 30. előtt felül kell vizsgálni és a jelenlegi eredmények alapján az e határozatban előírt intézkedéseket meg kell hosszabbítani 1998. február 28-ig;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

E határozatot a Kínából származó friss, fagyasztott vagy feldolgozott halászati termékekre kell alkalmazni.

2. cikk

A tagállamok megtiltják az alábbi kínai létesítményből származó, bármilyen kiszerelésű halászati termék behozatalát: Yangcheng Fengbao Aquatic Food Co. Ltd. (az üzem kódja: 3200/02226).

3. cikk

A 97/368/EK határozat 6. cikkében az "1997. szeptember 30." helyébe az "1998. február 28." lép.

4. cikk

A tagállamok a Kínából történő behozatalra alkalmazott intézkedéseiket módosítják annak érdekében, hogy azokat összhangba hozzák e határozattal. Erről haladéktalanul tájékoztatják a Bizottságot.

5. cikk

Az e határozat alkalmazásával összefüggésben felmerülő valamennyi költség a feladót, a címzettet vagy azok meghatalmazottját terheli.

6. cikk

Ennek a határozatnak a tagállamok a címzettjei.

Kelt Brüsszelben, 1997. szeptember 16-án.

a Bizottság részéről

Franz Fischler

a Bizottság tagja

[1] HL L 373., 1990.12.31., 1. o.

[2] HL L 162., 1996.7.1., 1. o.

[3] HL L 156., 1997.6.13., 57. o.

[4] HL L 238., 1997.8.29., 45. o.

--------------------------------------------------
A Bizottság határozata

(1997. július 28.)

a Thaiföldről származó halászati és akvakultúratermékek behozatalára vonatkozó különleges feltételek megállapításáról szóló 94/325/EK határozat módosításáról

(EGT vonatkozású szöveg)

(97/563/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/23/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikke (1) bekezdésére,

mivel a Bizottság elfogadta a Thaiföldről származó kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló 97/562/EK [3] határozatot; mivel ezért a legutóbb a 96/31/EK [4] határozattal módosított 94/325/EK [5] bizottsági határozatot módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/325/EK bizottsági határozat A. melléklete IV. 7. pontjának helyébe a következő szöveg lép:

"7. továbbá, ha a halászati termékek fagyasztott vagy feldolgozott kéthéjú kagylók: a puhatestűek a Thaiföldről származó kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló 97/562/EK [6] bizottsági határozat mellékletében felsorolt engedélyezett tenyésztési területekről származnak, és azokat a 93/25/EGK [7] bizottsági határozat követelményeivel összhangban sterilizálták illetve hőkezelték."

2. cikk

Ennek a határozatnak a tagállamok a címzettjei.

Kelt Brüsszelben, 1997. július 28-án.

a Bizottság részéről

Franz Fischler

a Bizottság tagja

[1] HL L 125., 1996.5.23., 10. o.

[2] HL L 268., 1991.9.24., 15. o.

[3] HL L 232., 1997.8.23., 9. o.

[4] HL L 9., 1996.1.12., 6. o.

[5] HL L 145., 1994.6.10., 30. o.

[6] HL L 232., 1997.8.23., 9. o.

[7] HL L 16., 1993.1.25., 22. o.

--------------------------------------------------
A Bizottság határozata

(1997. október 10.)

a lóverseny, lovassport-rendezvények vagy kulturális események céljára szánt törzskönyvezett lovak ideiglenes kivitel utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló 93/195/EGK határozat módosításáról

(EGT vonatkozású szöveg)

(97/684/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 19. cikkének ii. pontjára,

mivel a legutóbb a 97/160/EK [2] határozattal módosított 93/195/EGK [3] bizottsági határozattal összhangban a törzskönyvezett lovak lóverseny, lovassport-rendezvények vagy kulturális események céljára szánt ideiglenes kivitel utáni újrabehozatalát azokra a lovakra korlátozzák, amelyek 30 napnál rövidebb időt töltöttek el harmadik országban;

mivel annak megkönnyítése érdekében, hogy a Közösségből származó lovak részt vehessenek az Ausztráliában 2000-ben megrendezendő Sydneyi Olimpiai Játékokon vagy azok előkészítő rendezvényein, a fenti időtartamot 90 napnál rövidebb időtartamra kell meghosszabbítani;

mivel annak megkönnyítése érdekében, hogy a Közösségből származó lovak részt vehessenek az Egyesült Arab Emírségekben évenként megrendezésre kerülő Dubai Racing World Cup versenyen, a fenti időtartamot 90 napnál rövidebb időtartamra kell meghosszabbítani;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/195/EGK határozat a következőképpen módosul:

1. Az 1. cikk harmadik francia bekezdése helyébe a következő szöveg lép:

"– részt vettek a 2000. évi Sydneyi Olimpiai Játékokon vagy azok előkészítő rendezvényein, és megfelelnek az e határozat III. mellékletében meghatározott egészségügyi bizonyítványmintában rögzített követelményeknek."

2. A III. melléklet helyébe e határozat I. melléklete lép.

3. Az 1. cikk az alábbi negyedik francia bekezdéssel egészül ki:

"– részt vettek a Dubai Racing World Cup versenyen, és megfelelnek az e határozat IV. mellékletében megtalálható egészségügyi bizonyítványmintában rögzített követelményeknek."

4. A határozat IV. mellékletként e határozat II. mellékletével egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 1997. október 10-én.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 62., 1997.3.4., 39. o.

[3] HL L 86., 1993.4.6., 1. o.

--------------------------------------------------

I. MELLÉKLET

III. MELLÉKLET

+++++ TIFF +++++

+++++ TIFF +++++

--------------------------------------------------

II. MELLÉKLET

IV. MELLÉKLET

+++++ TIFF +++++

+++++ TIFF +++++

--------------------------------------------------
A Tanács határozata

(1996. december 17.)

az Európai Közösség és Új-Zéland közötti, az élő állatok és az állati termékek kereskedelme esetében alkalmazandó állat-egészségügyi intézkedésekről szóló megállapodás megkötéséről

(97/132/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Közösség és Új-Zéland között az élő állatok és az állati termékek kereskedelme esetében alkalmazandó állat-egészségügyi intézkedésekről szóló megállapodás megfelelő eszköz az állat-egészségügyi intézkedések tekintetében, az állat- és növény-egészségügyi intézkedések alkalmazásáról szóló WTO-megállapodás rendelkezéseinek gyakorlati alkalmazására;

mivel a megállapodás az élő állatok és az állati termékek az Európai Közösség és Új-Zéland közötti kereskedelmének elősegítéséhez az állat-egészségügyi intézkedések egyenértékűségének fokozatos elismerésével, a régiókba sorolás alkalmazásának elfogadásával, valamint a kommunikáció és az együttműködés fejlesztésével járul hozzá;

mivel a megállapodást a Közösség nevében jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Új-Zéland közötti, az élő állatok és az állati termékek kereskedelme esetében alkalmazandó állat-egészségügyi intézkedésekről szóló megállapodást a Közösség nevében a Tanács jóváhagyja.

A megállapodás és mellékletei szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

3. cikk

A tagállamok állat-egészségügyi szolgálatainak képviselői által segített Bizottság képviseli a Közösséget a megállapodás 16. cikkének (1) bekezdésében említett közös irányítóbizottságban.

Az említett bizottság által – a megállapodás 16. cikke (2) bekezdésnek utolsó mondatában említett módon – kezelendő ügyekre vonatkozó közösségi álláspontot a Tanács a Bizottság javaslata alapján minősített többséggel határozza meg.

4. cikk

A megállapodás végrehajtásának céljából a friss húsra és a húsalapú termékekre vonatkozóan a 72/462/EGK irányelvben [1] megállapított biztosítékokkal egyenértékű biztosítékokat határoznak meg az említett irányelv 29. cikkében megállapított eljárás szerint.

5. cikk

Ezt a határozatot ki kell hirdetni az Európai Közösségek Hivatalos Lapjában.

Ez a határozat a kihirdetésének napján lép hatályba.

Kelt Brüsszelben, 1996. december 17-én.

a Tanács részéről

az elnök

I. Yates

[1] HL L 302., 1972.12.31., 28. o. A legutóbb az 1601/92/EGK rendelettel (HL L 173., 1992.6.27., 13. o.) módosított irányelv.

--------------------------------------------------
A Bizottság határozata

(1996. december 18.)

a lófélék Izlandról való behozatalát illetően a 93/196/EGK és 93/197/EGK határozat módosításáról

(EGT vonatkozású szöveg)

(97/36/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 15. cikke a) pontjára és 16. cikkére,

mivel Izland állatorvosi hatóságai biztosítékokat szolgáltattak a Bizottságnak arra vonatkozóan, hogy területükön nem fordul elő a ló fertőző kevésvérűsége;

mivel az erre a betegségre vonatkozó szerológiai tesztet ("Coggins-próba") a továbbiakban nem kell alkalmazni a lófélék Izlandról való behozatala esetében; mivel ettől függetlenül az izlandi állat-egészségügyi hatóságoknak igazolniuk kell azt, hogy Izland hivatalosan mentes ettől a betegségtől;

mivel ennek megfelelően a legutóbb a 96/279/EK határozattal [2] módosított, a vágásra szánt lófélék behozatalára vonatkozó állat-egészségügyi feltételekről és a szükséges állatorvosi bizonyítványokról szóló, 1993. február 5-i 93/196/EGK bizottsági határozatot [3], valamint a legutóbb a 96/279/EK határozattal módosított, a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról szóló, 1993. február 5-i 93/197/EGK bizottsági határozatot [4] módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A 93/196/EGK határozat a következőképpen módosul:

a) az I. melléklet III. j) pontjának első francia bekezdése helyébe a következő szöveg lép:

"– i. Coggins-próba ló fertőző kevésvérűségére (3); vagy

ii. a születésük óta Izlandon tartott lófélék esetében igazolt, hogy Izland hivatalosan mentes a ló fertőző kevésvérűségétől (3)";

b) a II. melléklet III. j) pontjának első francia bekezdése helyébe a következő szöveg lép:

"– i. Coggins-próba ló fertőző kevésvérűségére (4); vagy

ii. a születésük óta Izlandon tartott lófélék esetében igazolt, hogy Izland hivatalosan mentes a ló fertőző kevésvérűségétől (4)".

(2) A 93/197/EGK határozatban a II. melléklet (A. Egészségügyi bizonyítvány) III. j) pontjának első francia bekezdése helyébe a következő szöveg lép:

"– i. Coggins-próba ló fertőző kevésvérűségére (2); vagy

ii. a születésük óta Izlandon tartott lófélék esetében igazolt, hogy Izland hivatalosan mentes a ló fertőző kevésvérűségétől (2)"

.

2. cikk

Ennek a határozatnak a tagállamok a címzettjei.

Kelt Brüsszelben, 1996. december 18-án.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 107., 1996.4.30., 1. o.

[3] HL L 86., 1993.4.6., 7. o.

[4] HL L 86., 1993.4.6., 16. o.

--------------------------------------------------
A Bizottság határozata

(1997. február 3.)

a 90/675/EGK tanácsi irányelv alapján harmadik országból behozott egyes termékszállítmányok fizikai ellenőrzésének csökkentett gyakoriságáról szóló 94/360/EK határozat módosításáról

(EGT vonatkozású szöveg)

(97/139/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/43/EK irányelvvel [1] módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre [2] és különösen annak 8. cikke (3) bekezdésére,

mivel a legutóbb a 96/104/EK határozattal [3] módosított, a 90/675/EGK tanácsi irányelv alapján harmadik országból behozott egyes termékszállítmányok fizikai ellenőrzésének csökkentett gyakoriságáról szóló, 1994. május 20-i 94/360/EK bizottsági határozat [4] II. mellékletét az egyes harmadik országokkal az állat-egészségügyi megállapodásokról folytatott tárgyalások és az EGT-megállapodás szerinti megbeszélések tükrében korszerűsíteni kell;

mivel e határozat rendelkezései összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/360/EK határozat II. melléklete az alábbi francia bekezdéssel egészül ki:

"– Új-Zéland esetében a levélváltás formájában létrejött, az Európai Közösség és Új-Zéland között az élő állatok és az állati termékek kereskedelme esetében alkalmazandó egészségügyi intézkedésekről szóló megállapodás átmeneti alkalmazásáról szóló megállapodás megkötéséről szóló, 1996. december 17-i 97/131/EK tanácsi határozat [1] HL L 57., 1997.2.26., 1. o. szerinti gyakoriságok.

– Norvégia esetében a tagállamok jogosultak az I. mellékletben előírtnál kisebb gyakoriságokat alkalmazni.

– Izland esetében, az I. melléklet I, 2. kategória és II, 6 kategória szerinti termékek tekintetében a tagállamok jogosultak az I. mellékletben előírtnál kisebb gyakoriságokat alkalmazni."

2. cikk

Ennek a határozatnak a tagállamok a címzettjei.

Kelt Brüsszelben, 1997. február 3-án.

a Bizottság részéről

Franz Fischler

a Bizottság tagja

[1] HL L 162., 1996.7.1., 1. o.

[2] HL L 373., 1990.12.31., 1. o.

[3] HL L 24., 1996.1.31., 31. o.

[4] HL L 158., 1994.6.25., 41. o.

--------------------------------------------------
A Bizottság határozata

(1997. április 21.)

a veszélyes hulladékok égetéséről szóló 94/67/EK irányelv 7. cikkének (2) bekezdésével összhangban a légköri kibocsátásokban a dioxin és a furán tömegkoncentrációjának meghatározására szolgáló összehangolt mérési módszerekről

(97/283/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a veszélyes hulladékok égetéséről szóló, 1994. december 31-i 94/67/EK tanácsi irányelvre [1], és különösen annak 7. cikkének (2) bekezdésére,

mivel a 94/67/EK irányelv 7. cikkének (2) bekezdésével összhangban, a dioxinok és furánok légköri tömegkoncentrációjának meghatározására szolgáló összehangolt mérési módszereket közösségi szinten biztosítani kell a 16. cikkben leírt eljárás szerint,

mivel ennek a feladatnak a végrehajtásában a Bizottságot a 94/67/EK irányelv 16. cikkével felállított bizottság segíti,

mivel az e határozatban javasolt intézkedések összhangban vannak ennek a bizottságnak a véleményével,

ELFOGADTA EZT AZ IRÁNYELVET:

1. cikk

Az Európai Szabványügyi Bizottság (CEN) által a légköri kibocsátásokban a dioxinok és furánok tömegkoncentrációjának meghatározására kidolgozott "Kibocsátás pontforrásból: a PCDD-k/PCDF-ek tömegkoncentrációjának meghatározása: 1. rész – Mintavételezés, 2. rész – Kivonás és tisztítás, 3. rész – Azonosítás és mennyiségi meghatározás" című prEN 1948 szabványtervezet (1996. június) a 94/67/EK irányelv 7. cikke (2) bekezdésének értelmében összehangolt mérési módszer. Az említett prEN 1948 (1996. június) szabványtervezet a CEN általi végleges elfogadással válik az EN 1948 szabvánnyá.

2. cikk

Ennek a határozatnak a tagállamok a címzettjei.

Kelt Brüsszelben, 1997. április 21-én.

a Bizottság részéről

Ritt Bjerregaard

a Bizottság tagja

[1] HL L 365., 1994.12.31., 34. o.

--------------------------------------------------
A Bizottság határozata

(1997. július 14.)

a T102-tesztnek (Streptococcus thermophilus T102) a 90/220/EGK tanácsi irányelv értelmében történő forgalomba hozataláról

(EGT vonatkozású szöveg)

(97/549/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésére,

tekintettel a legutóbb a 97/35/EK bizottsági irányelvvel [1] módosított, a géntechnológiával módosított szervezeteknek a környezetbe történő szándékos kibocsátásáról szóló, 1990. április 23-i 90/220/EGK tanácsi irányelvre [2] és különösen annak 13. cikkére,

mivel a 90/220/EGK irányelv 10–18. cikkében megállapított közösségi eljárás a tagállam illetékes hatósága számára lehetővé teszi, hogy a géntechnológiával módosított szervezeteket tartalmazó élő termékek forgalomba hozatalához hozzájáruljon;

mivel Finnország illetékes hatóságához bejelentés érkezett egy ilyen termék forgalomba hozataláról;

mivel Finnország illetékes hatósága az erre vonatkozó dokumentációt a Bizottsághoz kedvező véleménnyel továbbította;

mivel egy tagállam illetékes hatósága az említett dokumentációval kapcsolatban kifogással élt;

mivel a 90/220/EGK irányelv 13. cikke (3) bekezdésének megfelelően a Bizottságnak határozatot kell hoznia, a fenti irányelv 21. cikkében megállapított eljárásnak megfelelően;

mivel a Bizottság a 90/220/EGK bizottsági irányelv alapján benyújtott kifogást, valamint a dokumentációban található adatokat megvizsgálta, és arra a következtetésre jutott, hogy nincs ok annak feltételezésére, hogy a kloramfenikol-acetil-transzferázt kódoló gén beültetése a Streptococcus thermophilus T102 pMJ 763 plazmidjába hátrányos következményekkel járna az emberi egészségre vagy a környezetre;

mivel a 90/220/EGK irányelv 11. cikkének (6) bekezdése és 16. cikkének (1) bekezdése további biztosítékokat ír elő arra az esetre, ha a termékkel kapcsolatos kockázatokról új információ merül fel;

mivel az e határozatban előírt intézkedések megfelelnek a 90/220/EGK irányelv 21. cikke értelmében létrehozott bizottság véleményének,

ELFOGADTA EZT A HATÁROZATOT:

1. cikk

Az egyéb közösségi jogszabályok sérelme nélkül Finnország illetékes hatósága engedélyezi a Valio Oy (hiv. C/FI/96-1NA) által tett bejelentésben szereplő következő termék forgalomba hozatalát:

azon fiolákat, amelyek olyan liofilizált Streptococcus thermophilus T102 készítményt tartalmaznak, amelybe Xenorhabdus luminescens-ből származó mesterséges luxA és luxB gént tartalmazó pMJ 763 plazmidot, pVS2 plazmidból származó, a P45 tejbaktérium-promoter által szabályozott kloramfenikol-acetil-transzferázt és Escherichia coli-ból származó rrnB transzkripciós terminátort juttattak be.

2. cikk

Ennek a határozatnak a tagállamok a címzettjei.

Kelt Brüsszelben, 1997. július 14-én.

a Bizottság részéről

Ritt Bjerregaard

a Bizottság tagja

[1] HL L 169., 1996.6.27., 72. o.

[2] HL L 117., 1990.5.8., 15. o.

--------------------------------------------------
A Bizottság határozata

(1997. június 6.)

a Közösségbe behozott állatokat és állati termékeket nyilvántartó adatbázisokhoz szükséges minimumadatok megállapításáról

(EGT vonatkozású szöveg)

(97/394/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, az állat-egészségügyi behozatali eljárások számítógépesítéséről (Shift program) és a 90/675/EGK, 91/496/EGK, 91/628/EGK irányelv, illetve a 90/424/EGK határozat módosításáról, továbbá a 88/192/EGK határozat hatályon kívül helyezéséről szóló 92/438/EGK tanácsi határozatra [1] és különösen annak 12. cikkére,

mivel a 92/438/EGK határozat III. mellékletének 1. pontja céljára először meg kell határozni a tagállamok területére behozott állatokat és termékeket nyilvántartó, a tagállamok által bevezetett adatbázisokhoz szükséges minimum standard adatokat;

mivel minden egyes tagállam a területére behozott állatokkal és termékekkel kapcsolatos, a tagállam által megfelelőnek ítélt bármely kiegészítő adatot nyilvántartásba vehet;

mivel a többi műszaki követelmény megállapítására egy későbbi időpontban kerül sor a Shift projektről készült jelenlegi tanulmányok figyelembevételével;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok területére behozott állatokat és termékeket nyilvántartó adatbázisokba a tagállamok által bejegyzendő minimumadatok megegyeznek az e határozat mellékletében foglalt adatokkal.

2. cikk

Ennek a határozatnak a tagállamok a címzettjei.

Kelt Brüsszelben, 1997. június 6-án.

a Bizottság részéről

Franz Fischler

a Bizottság tagja

[1] HL L 243., 1992.8.25., 27. o.

--------------------------------------------------

MELLÉKLET

AZ ÁLLATOK ÉS TERMÉKEK MINIMUMADATAI

1. Az állat-egészségügyi határállomás azonosítása

Az állat-egészségügyi határállomás neve és Animo-kódja

2. A szállítmány azonosítása

a) Az áru jellege és Animo-kódja

b) Szám/mennyiség/egységek

c) B. melléklet szerinti sorszám

d) Származási harmadik ország (ISO-kód)

e) A származási létesítmény neve és engedélyének száma

f) Rendeltetési tagállam/rendeltetési ország (ISO-kód)

3. Elvégzett ellenőrzések

a) Okmányellenőrzés (igen/nem/nem megfelelő)

b) Azonossági vizsgálat (igen/nem/nem megfelelő)

c) Fizikai vizsgálat (igen/nem/nem megfelelő)

d) Laboratóriumi vizsgálat (igen/nem/nem megfelelő)

4. Eredmény

a) Elfogadva (dátum)

b) Visszaküldve (dátum)

c) Megsemmisítve (dátum)

d) Ártalmatlanítva (dátum)

--------------------------------------------------